15 « abendua « 2020 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 15 abendua 2020 17:00\nPrentsaurrekoa. ‘Off the Lokal, bigarren atala’ aurkeztea\nParte hartzaileak. Josune Vélez de Mendizábal (Tranpola); Edu Hernando (Pez Limbo); Mikel Ayllón (Piszifaktoria Laborategia); Marina Suárez (Hara Nori); eta Marta Monfort, Udal Antzoki Sareko arduraduna\nSan Martin auzoko adinekoentzako zentro soziokulturala inauguratzea\nParte hartzaileak. Vitoria-Gasteizko alkate Gorka Urtaran; eta Gizarte Politikak, Adinekoak eta Haurrak arloko zinegotzi Jon Armentia\nTokia. Vera Fajardo Margolariaren kalea 5-7\nAPCE XVII. Biltzarraren Ongi Etorri Ekitaldia\nUdalak gazteen aisialdirako eskaintza indartu du Eguberrietako oporretarako, Xtraclub programaren edizio berezia antolatuz\nKategoriak: Prentsa oharrak — Etiketak: Eguberrietako oporrak, gazteen aisialdirako eskaintza, iren Fernandez de Landa — Komunikazio Zerbitzua / Servicio de Comunicación — 14:34\nUdalak gazteen aisialdirako eskaintza indartu du Eguberrietako oporretarako, Xtraclub programaren edizio berezia antolatuz: ‘XtraGabonak’. 12 eta 18 urte bitarteko gazteentzako aisialdi eta denbora libreko jarduerak dira.\nAisialdiarekin, kulturarekin, abenturarekin eta kirolarekin lotutako 16 jarduera (264 leku) antolatu dira, proposamen askotariko eta dibertigarriak: henna, robotika, Tik-Tok, Magic kartak, sorpresa-piruletak, kart autoak, zuhaitz zirkuitua, argazkilaritza, hipika, ihes-gela, Sobrongo abentura-parkea, etab. “Gazteei oporretako aisialdirako jarduerak eskaintzea da programazioaren helburua, aisialdia modu osasungarri eta eraikitzailean erabiltzeko aukerak izan ditzaten, jokabide ezegokiak prebenitzeko xedez”, esan du Miren Fernandez de Landa Gazteria zinegotziak.\nLekuak mugatuak izango dira, edukierak errespetatzearren, eta jarduera guztietan indarrean dauden covid-protokoloak beteko dira. ‘XtraGabonak’ programazioari buruzko informazio osoa web-orri honetan aurki daiteke: www.vitoria-gasteiz.org/xtraclub.\nAbenduaren 17ko 8.30ean irekiko da izena emateko epea. Xtraclubaren web-orrian, 010 telefonoan edo Gazteen Argibideetarako Bulegoan eman ahalko da izena. Baita gizarte etxeetan eta udal kiroldegietan ere. Udalaren kirol instalazioetako bazkideek % 40ko deskontua izango dute jardueren prezioan. Bazkide bakoitzak bi jardueratan eman ahalko du izena gehienez.\nGasteizek APCEren urteko topaketa hartuko du, zeinean estatuko biltzar jauregi garrantzitsuenetako zuzendaritza taldeak elkartuko baitira\nKategoriak: Sailkatu gabea — Etiketak: APCEren urteko topaketa, koronabirusa, Maider Etxebarria — Komunikazio Zerbitzua / Servicio de Comunicación — 13:39\nBihar hasiko da Espainiako Biltzar Jauregien Elkartearen XVII. Kongresua Europa jauregian; hitzaldiak, mahai-inguruak eta aurkezpenak izango dira elkartearen 25. urteurrena ospatzen den honetan\nEkonomia Sustapenaren zinegotzi Maider Etxebarriak nabarmendu duenez, “aurrez aurreko biltzar jarduerak tokiko ekonomiari eusteko eta Gasteizko potentzial turistikoa ezagutarazteko duen garrantzia erakusten lagunduko digu” topaketak\nEspainiako Biltzar Jauregien Elkarteak (APCE) XVII. Kongresua egingo du Gasteizko Europa jauregian, abenduaren 16tik (asteazkena) abenduaren 18ra arte (ostirala). Hartara, pandemiak markatutako urte honetan profesionalen aurrez aurreko topaketak hartzeko gaitasuna erakutsiko du hiriak. Estatu osoko hogei biltzar jauregitako berrogeita hamar arduradun inguru elkartuko dira, antolatutako hitzaldi, mahai-inguru eta adituen aurkezpenetan parte hartzeko. Nabarmendu beharra dago aurten 25. urteurrena ospatuko duela APCEk.\nPandemia gorabehera, Gasteizek jardunaldi horien egoitza izatea lortu du, segurtasun-neurri guztiak beteta. Bihar, asteazkena, hasiko da kongresua, 19.00etan, Europa jauregian antolatu den ongietorriarekin; izena eman duten pertsonez gain, hiriko turismo eta biltzar sektoreko zenbait eragile gonbidatu dituzte ekitaldira. Gorka Aguinagalde eta Ana Pérezek aurkeztuko dute kutsu ludikoa izango duen topaketa hori. Horretaz gain, komunikatzaile eta adimen emozionalean aditu Íñigo Sáenz de Urturik ‘Komunikazioaren magia. Aurrez aurrekotasunaren balioa’ hitzaldia emango du.\n‘Presentzialtasun hedatua eta jasangarritasuna covid-19aren ondoren’ da jardunaldien lema, eta antolatzaileek hainbat biltzar zentro eta jauregitako zuzendari eta komertzialen asistentzia baieztatu dute, hala nola Madril, Valentzia, Sevilla, Bilbo, Donostia, Iruñea, Burgos, Errioxa, Santander, Valladolid, Granada, Girona eta Malaga. Lehen alkateorde eta Ekonomia Sustapenaren zinegotzi Maider Etxebarriak nabarmendu duenez, “aurrez aurreko biltzar jarduera garrantzitsua da tokiko ekonomiari eusteko eta Gasteizko potentzial turistikoa ezagutarazteko duen garrantzia erakusteko. Sektorearentzat erreferentziazkoa den urteko topaketa hartzeaz gain, hiriaren erakargarrietako batzuk erakutsiko dizkiegu zuzendaritza talde horiei, Santa Maria katedrala, Ataria eta Salburuko parkea, besteak beste”.\nProfesionalentzako topaketa ostegunean inauguratuko da, 9.30ean. Ondoren, Lan Harremanen Kontseiluko lehendakari Tomás Arrietak ‘Testuinguru ekonomiko eta soziala: ziurgabetasuna kudeatzeko erronka’ izenburua duen hitzaldia emango du. Gero, mahai-ingurua egingo da, COVID19aren kontrako neurriak eta jardunbide jasangarriak integratzea hizpide dutela, zeinean Baluarte (Iruñea), IFEMA (Madrid) eta Valentziako Biltzar Jauregiko arduradunek hartuko baitute parte; kontratu eta aseguruei buruzko lantegi bat ere egingo da, eta otordu-zerbitzuen alorreko berrikuntzari buruzko hitzaldi bat. Arratsaldean Goiuri jauregira aldatuko dira jarduerak, Bartzelonako Nazioarteko Biltzar Zentroko arduradun Marc Rodríguezek ekitaldi hibridoen errentagarritasunaz eta revenue management edo sarreren kudeaketaz hitz egingo baitu bertan. Amaitzeko, urteko sariak banatuko ditu APCEk, Europa jauregian.\nOstiraleko programan, berriz, jarduera hauek aurkituko ditugu: merkataritza-aurkezpen bat, ekitaldi jasangarriei buruzko mahai-ingurua, eta errentagarritasuna sortzeko erronkei aurre egiteko adimen kolektiboa aplikatzeari buruzko hitzaldi bat.\nAPCEren biltzarra zen Europa jauregiko arduradunentzat urteko garrantzitsuenetako bat 2020an; udan egitea zegoen aurreikusita, baina abendura atzeratu behar izan zuten, datarik gabe, pandemiaren bilakaera nolakoa zen jakin arte.\nAPCEren estatuko biltzarraren programari buruzko informazioa\nKategoriak: Prentsa oharrak — Etiketak: Gorka Urtaran, Hiri Antolamenduko Plan Orokorra, Subilla — Komunikazio Zerbitzua / Servicio de Comunicación — 13:03\nEkonomia Sustapenaren, Enpleguaren… eta Euskara, Kultura … Batzordeak (22-12-2020)\nWebgunean eskuragarri daude Ekonomia Sustapenaren, Enpleguaren, Merkataritza eta Turismoaren eta Sozietate Publikoen Batzordea abenduaren 22an (asteartea), 9.00etan, egingo duen ohiko bilkuraren gai-zerrenda eta Euskara, Kultura, Hezkuntza, Kirol eta Osasun Batzordea, 12.00etan, egingo duen ohiko bilkura gai-zerrenda\n‘Hator, hator Olentzero eta Mari Domingi’ ikuskizunerako gonbidapenak abenduaren 17ko (osteguna) 9:30etik aurrera erreserbatu ahalko dira\nKategoriak: Prentsa oharrak — Etiketak: koronabirusa, Olentzero eta Mari Domingi, On line emanaldia — Komunikazio Zerbitzua / Servicio de Comunicación — 12:31\nUdalaren webgunean eta 945 16 16 18 telefonora deituta erreserbatu behar da\n‘Hator, hator Olentzero eta Mari Domingi’ ikuskizunerako gonbidapenak abenduaren 17ko (osteguna) 9:30etik aurrera eskuratu ahalko dira, hasiera batean aurreikusitako ordua baino ordu erdi geroagotik. Herritarrei zerbitzu hobea ematea eta web-orriak gainezka ez egitea lortu nahi da horrekin.\nSarrera doakoa izango da, baina ezinbestekoa da aldez aurretik erreserba egitea, www.vitoria-gasteiz.org/kultura helbidean edo 945 16 16 18 telefonoan.\nHainbat emanaldi izango dira: abenduaren 23an (asteazkena), 13:00etan, 16:00etan, 18:00etan eta 20:00etan, eta abenduaren 24an (osteguna), 11:00etan, 13:00etan, 16: 00etan eta 18: 00etan. Pertsona bakoitzak bost gonbit-txartel erreserbatu ahalko ditu gehienez, eta emanaldi bakarrera joan ahalko da.\nIkuskizunean, Olentzero eta Mari Domingi Gasteizko haurrekin elkartuko dira Gabon zoriontsuak opatzeko. Ez dira faltako musika,dantza, abestiak eta ilusioa, Gasteizko Folklore Akademiak eta Erraldoien Konpartsak ere hartuko dute parte eta.\nIkuskizuna 30 minutukoa izango da, 400 pertsonarentzat. Emanaldi bakoitzaren ordua baino 30 minutu lehenago irekiko dira ateak.\nGonbidapenik izan ezean ezingo dira Olentzero eta Mari Domingi ikusi, ez baitira kiroldegi aurrean agertuko, ez sartzean ez irtetean. “Hori dela eta, abenduaren 24ko azken emanaldia, 18:00etakoa, streaming bidez ikusi ahalko da zuzenean, udalaren webgunean, eta Eguberrietan ikusgai izango da, herritar orok atsegin hartzerik izan dezan “ adierazi du Hezkuntza eta Kultura zinegotzi Estibaliz Cantok.\nCOVID-19aren ondorioz edukiera mugatu delarik, ezingo da heldu bat baino gehiago sartu haur bakoitzeko, hartara haur gehiagok ikusteko aukera izan dezan. Ahal dela, heldu bakoitzak haur bat baino gehiago eramatea gomendatzen du Kultura Zerbitzuak.\nSarrera izenduna izango da, zenbakitu gabea eta nahitaezkoa, ikusleen adina edozein delarik ere, eta eserlekuak banakakoak. Sarreran esleituko dira lekuak, eta ezingo da aulkirik lekuz mugitu.\nKategoriak: Prentsa oharrak — Etiketak: Bibliogasteiz, Gizarte etxeetako kultur jarduerak, Hezkuntza eta Kultura zinegotzi Estibaliz Canto, koronabirusa, Udal Liburutegien Sarea — Komunikazio Zerbitzua / Servicio de Comunicación — 12:27\nAbenduaren 17an (osteguna) hasiko da gizarte etxeetako kultur jardueretan izena emateko epea\nUdal liburutegiek blog propioa izango dute, sarea osatzen duten 23 guneen funtsak ezagutaraztearren. Hezkuntza eta Kultura zinegotzi Estíbaliz Cantok iragarri du hori, urtarriletik aurrera gizarte etxeetan antolatu den kultur jardueren programa aurkezteko prentsaurrekoan.\n“COVID-19aren pandemiak eragindako itxialdian sortu zen Bibliogasteiz, liburutegiak itxita zeudenez gure irakurleekin harremanetan jarraitzeko premiazko baliabide bat izateko. Orain beste urrats bat egin dugu, tresna hori Udal Liburutegien Sarearen beste zerbitzu bat bihurtuta“, azaldu du zinegotziak.\n“Bibliogasteiz bloga eta bertako irakurketa gomendioak irakurtzeko zaletasuna sustatzeko beste modu bat da, liburutegietan eta irakurle klubetan parte hartzen duten publiko ezberdinei zuzendurik”, azpimarratu du Cantok.\nUdalaren webguneko liburutegien ataletik du sarbidea.\nGizarte etxeetako kultur jardueren programazioaren barruan, jarduera artistikorako hastapen ikastaroak, kultur ikastaroak eta irakurketa klubak aurkeztu dira, besteak beste.\n“Gure hiriko gizarte etxeetako agenda aldarazi zuen COVID-19ak, baina programak berreskuratzen ari gara pixkanaka. Unean-unean osasunaren arloko agintariek ezarritako segurtasun-neurriak hartuko dira ikastaroetan“, Cantoren hitzetan.\n“Urrian bertan zenbait prebentzio-neurri hartu ziren: lekuak murriztea, pertsonen arteko distantzia gordetzea, maskarak erabiltzea, material eta tresneriak desinfektatzea, klaseen artean denbora tarte bat uztea, etab. Urteko azken hiruhilekoan hilabeteko ikastaroak egin ditugu, baina urtarrilerako handitu egin dugu eskaintza, eta ikastaro luzeagoak berreskuratuko ditugu, programazioa pandemiaren eboluzioari egokituz“, erantsi du.\nAbenduaren 17an (osteguna) hasiko da epea jardueretan izena emateko, eta ikastaro bakoitza hasten den egunera arte egongo da zabalik. Gizarte etxe eta kirol instalazio guztietan eman daiteke izena (pilotalekuetan izan ezik), baita internetez ere, www.vitoria-gasteiz.org/gizarte-etxeak webgunean; ikastaro bakoitzari buruzko xehetasunak ere eskaintzen dira bertan.\nKultur ikastaroei dagokienez, orotara 11 ikastaro eskainiko dira 2021eko urtarriletik ekainera arte, eta bakoitzak 7 eta 15 saio artean izango du. Guztira 240 leku izango dira.\n“Kultur ikastaroen bidez, herritarrei kulturaren hainbat arlotako ezagutzak era didaktiko eta atseginean eskaintzen dizkiegu, betiere jorratuko diren gaietan adituak diren irakasleen eskutik. Oraingo honetan, Juan Ibarrondo idazle eta kazetaria, La otra mitad astronomia elkartea, Jorge Barrio ekoizle eta zine zuzendaria, Jordi Boltes eta Alejandra Spagnuolo musikariak eta Ángel Martínez Montecelo EHUko irakaslea izango ditugu gure artean, besteak beste”, iragarri du zinegotziak.\nAskotariko gaiak jorratuko dituzte: opera; gurutzadak; azken hamarkadetako euskal artea; azkenaldiko nazioarteko gatazkak; Arabako arkeologian protagonista izan diren pertsonak eta aztarnategiak; nekazaritza, elikadura eta ingurumenaren arteko erlazioa…\nJarduera artistikorako hastapen ikastaroetan, berriz, 185 jarduera ezberdin eskainiko dira 2021eko urtarriletik ekainera, haur, gazte, heldu eta familientzat, horietako batzuk euskaraz.\nOro har, sei hilekoak izango dira ikastaroak, baina badira hiru hilekoak ere (urtarriletik martxora eta apiriletik ekainera). Edonola ere, hilabetez hilabete egin edo berrituko dira izen-emateak.\nHelduentzako ikastaroetan arlo hauek landuko dira: antzerkia, artisau koadernaketa, reflexekiko argazkigintza, Photoshopa, puntua eta kakorratz lanak, idazketa sortzailea, bertsolaritza, dantza inprobisazioa, euskal dantzak, Afrikako dantzak, kaxoi flamenkoa, marrazketa erraza, akuarela, olioa, zura lantzea, zeramika, etab.\nGazteentzat, besteak beste, gitarra, dantza urbanoa eta xaboiak egitea proposatzen da; umeentzat, zirkua, magia, balleta, zientzia dibertigarria, eta beste. Orobat, familientzako ikastaroak daude: dantza, zeramika, adierazpen plastikoa eta argazkiak egiteko irteerak.\nBestetik, Udal Liburutegien Sareak irakurketa klubak berreskuratuko ditu, pandemia dela eta bertan behera geratu baitziren.\nBakarrik Elena Pirisek gidatzen duen irakurketa errazeko kluba egin da udazkenean, astero. Urtarrilean, berriz, klub hauek hasiko dira berriro biltzen: literatura latinoamerikarrari buruzkoa, Catalina Garcések dinamizatua; literatura garaikideari buruzkoa, Álvaro Arbinaren eskutik, eta ‘Irakurri, pentsatu eta partekatu’ izenekoa, Juan Ibarrondorekin.\nUmeek ere badute irakurketa klub propioa, haur literaturaren alorreko idazle Xabier Olaso irakasleak proposatzen dituen liburu eta irakurketez familiartean gozatzeko.\nJardueretan parte hartu nahi dutenek abenduaren 17tik aurrera eman dezakete izena, udalaren web-orrian edo gizarte etxeetan zuzenean.\nKategoriak: Sailkatu gabea — Etiketak: banakako erreserbak, udalaren kirol instalazioak — Komunikazio Zerbitzua / Servicio de Comunicación — 11:41\nAzken 24 orduotan, Udaltzaingoak zirkulazioko 10 istriputan esku hartu behar izan du eta ez da zauriturik izan horietan.\nSutea taberna batean\nSuhiltzaileek Pio XII.a kaleko taberna batean pizutako sua itzali behar izan zuten atzo. Sutea frijigailu batean sortu zen eta establezimenduko sukaldean eragin zuen. Garrak itzali ostean, PSISZeko langileek lokala aireztatu eta komunitatean eta alboko lokaletan monoxidorik eta kerik ez zegoela baieztatu zuten.\nOsasun arloko langileek pertsona bat artatu zuten kea arnastu zuelako, eta beste hiru antsietate-krisia zela eta.


Bizkaie! 2003-12-15 00:00 Antxinakoak Geurera\nBizkaie! 2003-12-01 00:00 Antxinakoak Geurera\nBizkaie! 2003-11-15 00:00 Antxinakoak Geurera\nBizkaie! 2003-11-01 00:00 Antxinakoak Geurera\nBizkaie! 2003-10-15 00:00 Antxinakoak Geurera\nBizkaie! 2003-10-01 00:00 Antxinakoak Geurera\nBizkaie! 2003-09-15 00:00 Antxinakoak Geurera\nBizkaie! 2003-09-01 00:00 Antxinakoak Geurera\nBizkaie! 2003-08-15 00:00 Antxinakoak Geurera\nBizkaie! 2003-08-01 00:00 Antxinakoak Geurera\nBizkaie! 2003-07-15 00:00 Antxinakoak Geurera\nBizkaie! 2003-07-01 00:00 Antxinakoak Geurera\nBizkaie! 2003-06-15 00:00 Antxinakoak Geurera\nBizkaie! 2003-06-01 00:00 Antxinakoak Geurera\nBizkaie! 2003-05-15 00:00 Antxinakoak Geurera\nBizkaie! 2003-05-01 00:00 Antxinakoak Geurera


Ezberdinak al dira batez ere, oinarri arautzailea kontingentzia arruntengatiko kotizazioa euro bakoitza Zertarako? | Estatuko enplegu zerbitzu publikoa\nEzberdinak al dira batez ere, oinarri arautzailea kontingentzia arruntengatiko kotizazioa? Zertarako balio du bakoitzak?\nLangabezia-prestazioaren oinarri erregulatzailea da prestazio horren zenbatekoa kalkulatzeko, berriz, gertakizun arruntei dagokien kotizazio-oinarria da estatuko enplegu zerbitzu publikoaren (SEPE) kotizazioak kontuan sartzeko duen bitartean, langabezi prestazioa jaso.\nLangabezia-prestazioaren oinarri erregulatzailea da batezbestekoa kalkulatu eta lortzen dela dagokion kotizazio oinarria kontingentzia lanik berrienak180lan egindako egunak, hileko egun naturalak kontuan hartuta (30egun azaroan.31abendua...).\nEnplegu-erregulazioko kasuan, lan-harremana, Gizarte segurantzako kotizazio-oinarria berbera izango da prestazioa arautzen duen oinarria.\nEnplegu-erregulazioko kasuan, lan-harremanen etena edo lanaldi-murrizketa, Gizarte segurantzako kotizazio-oinarria duten langileak prestazioa jaso bitartean dituen legezko betebeharrik kotizatu, batezbestekoaren berdina da, azken sei hilabeteetan kotizatutako oinarriekin okupatu eta gertakizun arruntek eragindako gertakizun arruntengatik lan-istripu eta lanbide-gaixotasunen aurretik zuen orduan legezko langabezia-egoeraren edo kotizatzeko betebeharra irudian.\nLan-kontratua eteten denean edo urteko lanaldiaren murrizketak, enpresak hartu du gizarte segurantzaren kotizazioaren ekarpena ordaintzera behartuta.


"World Cheese Awards" txapelketak Kanarietako hamar gazta saritu ditu | Consumer\n"World Cheese Awards" txapelketak Kanarietako hamar gazta saritu ditu\nUrrezko hiru sari lortu dituzte, zilarrezko lau eta brontzezko hiru.\nKanarietako hamar gaztak jaso dute saria urtero Londresen egiten den “World Cheese Awards” mundu-txapelketan. Edizio honetan mundu osoko 2.500 gaztek hartu dute parte, Sustapen Ekonomikoko Kanarietako Elkarteak (Proexca) jakinarazi duenez.\n“Kanariar Uharteek askotariko gaztak dituzte; izan ere, gazta gogorrak, erdi-gogorrak eta samurrak dira, eta, gainera, haien tipologia uhartearen, piperrautsa duten, gofioa duten edo ketuak diren kontuan hartuta dago”, azaldu zuen Proexca Nazioartekotzeko arduradun Eduardo Pintadok.\nEl Juncaleko palmondo-gaztak, Guía ontzeak eta ore prentsatu majoreroaren onketak lortu dituzte urrezko sariak; Aricoren gaztandegiak hiru aintzatespen jaso ditu, bat zilarrezkoa eta bi brontzezkoa, eta Granja Flor de Güimarrek, bi zilarrezkoak.\nMajorero gaztaren Londresko inportatzaileak ziurtatu du sarien ondoren eskari handiagoa izan duela, jendea produktua ezagutzeaz arduratzen baita, eta horrek mesede egiten dio industria osoari, kontsumitzaileak oro har “kanariar gaztak” ezagutzen saiatzen baitira.\nKanariar Uharteek urtean hiru milioi kilo gazta ekoizten dituzte, uharteetako 320.000 ahuntz-buru ekoizten dituzten 112 milioi litro esnetik datozenak. Horri gehitzen zaio behi-esnea, kopuru txikiagoan bada ere.\ngaztak Kanariak premios-eu


Eraikuntzaren eta Etxebizitzen Estatistikaren taula estatistikoak - EEEE - ETXEBIZITZAKO BEHATOKIA. Etxegintza.\nDeskarga Eraikuntzaren eta Etxebizitzen Estatistika, 2020ko 4. hiruhilekoa (xls, csv) Formatu honetan: XLS - Eraikuntzaren eta Etxebizitzen Estatistika, 2020ko 4. hiruhilekoa (xls, csv)


Quinoa zainzuriak eta tipula egiteko – pancake mix\nQuinoa zainzuriak eta tipula egiteko\nAzkenik, gozokiak erosi zituen Italiako zainzuriak prezioa sendaezina da eta poroekin aukeraketa egiteko intentsitatea du (pate gabeko plater honen antzekoa). Hala ere, zenbait aukera aurkitu ditu Cipollotti di Tropea IGP e ho pensato di abbinare un cereale: riso, miglio\nquinoari buruz? Aukera da azken bainua beste edozein baino hobea dela, prozedura ez da aldatzen (bakarrik integrala eta allungano eta sukaldaritza denbora jatetxea gainerako erabil dezakezu).\nAdoro le ricette osagai pochissimiekin eta honetan que ce sono sono tre!\nProzedura nahiko erraza ez izateko zenbat tratatzen den eta lorategiko zenbat zati ezberdin modu desberdinetan.\nAipamenen arrazoia (xehetasun bilaketan aurki daiteke):\n– Barazki txalupa bat prestatu nuen zainzuri eta tipula purutasun pastelekin.\n– Quinoa txabola prestatu gabeko ogian aurrekariarekin.\n– Quinoa haragia zainzuri tarta padeletan.\nHona hemen errezeta zehatz-mehatz:\n2 pertsonentzako osagaiak:\n160 g diquinoa (arroz osoarekin edo arroz integralarekin ordezkatu)\n500 g-ko zainzuri olioa\n2 cipollotti di Tropea (normalak) piuttosto grossi (pisua 200 g inguru)\nolio evo, qb salgai\nLapate gli zainzuriak, tagliate pezzettino della base baten bidez (dura eta terroso) eta pelapatate affilato spelatene il gambo fino a circa un terzo dalla base, gli scarti kontserbatuz.\nPulite i cipollotti togliendo la foglia esterna. Prestatu barazki-salda 700 ml ur, zainzuri zatiak plantxan, cipollottien kanpoko papera eta salmentako kuku-haragiarekin, likorea irakiten coperchioarekin 15 inguru. minutu.\nNel frattempo tagliate gli asparagi a rondelle, mettendo da parte le punte, e stufateli in un pentolino con un cucchiaio d’olio insieme alla parte veri dei cipollotti tagliata a pezzettini (praticamente tutto il gambo e le fol). Gehitu zainzuri txalupa eserlekua (egun laburretarako prestatu dena), estali eta gozotu azala dena morboso eta likido dagoenean. Zer fruta oso polita murgiltze fin batekin krema / salsa posible egiteko.\nScoacquate quinoa oso ona in a colino a maglie strette sotto l’acqua corrente e mettetela a cuocere in a pentolino insieme a 500 ml del brodo preparato (filtrato), con coperchio ea fuoco lento, fin coquando, fin coquando na fin coquando 20 minutu inguru ).\nNel frattempo affettate i due cipollotti (la parte bianca rimasta) eta stufateli in una padella con un pizzico di sale eta un cucchiaio d’olio, ondoren gehitu zure punte degli asparagi che you tenuto da parte ‘e pochissima d (ml) utzindo cuocere denean. saranno morbide ma non sfatte.\nBilaketa hau quinoa cottaz beteta dago pelletlan eta mescolatela cipollotti ongailuarekin eta zainzuri puntan. Salsa zapaldu plateren atzealdean eta kinoaren gainean. horrekin apaindu nuen trifoglio loreakraccolti nelle aiuole vicino casa mia 🙂 ma vanno bene anche fiori di erba cipollina o di tarassaco, margheritine, primule o quello che trovate nei prati primaverili ^ _ ^


HERRI MUSIKAREN 9. JARDUNALDIAK: Inauterien Joan-Etorria. Emanaldi-prozesuak eta formulak; 2010-11-27; 2010-11-28 - Soinuenea\nHERRI MUSIKAREN 9. JARDUNALDIAK: Inauterien Joan-Etorria. Emanaldi-prozesuak eta formulak; 2010-11-27; 2010-11-28\nHERRI MUSIKAREN 9. JARDUNALDIAK: Inauterien Joan-Etorria. Emanaldi-prozesuak eta formulak. AFFICHE\nEgilea: Soinuenea; Emaileak: Carlos Ortiz de Zarate, Oier Araolaza, Ernesto Dominguez, Miren Irigoien, Gari San Jose, Josu Larrinaga, representante del Carnaval de Salcedo, representante del Carnaval de Zalduondo, Jean-Raymond Mailharrancin, Beskoitzeko dantzariak, Oiartzungo dantzariak,\n2010; Soinuenea; Oiartzun\nAZAROAREN 27A, LARUNBATA\n10:00etan hitzaldiak Ergoiengo Auzokalte elkartean\nCarlos Ortiz de Zarate: El carnaval rural de Asparrena:Ilarduia-Egino-Andoin\nOier Araolaza: Koko-eskea eta koko-dantzak Eibarko aratusteetan\nErnesto Dominguez: El Carnaval tradicional riojano\nOiartzungo Ihote taldea (Miren Irigoien eta Gari San Jose)\nMahai ingurua (Mod.: Josu Larrinaga)\nInauteriei buruzko ikus-entzunezkoen proiekzioa Udaletxean\nAZAROAREN 28A, IGANDEA\n10:00etan Jean-Raymond Mailharrancin/Beskoitzeko Oinak Arin dantza taldea: Lapurdiko inauterietako dantzak (hitzaldia eta tailerra)\n13:00etan Beskoitzeko dantzen emanaldia Doneztebe plazan\nKalejira eta dantza Oiartzungo eta Beskoitzeko taldeekin (jarraipena)\n1:02:23; 1:02:10; 31:27\nElement: 107 Total: 15133


Izapide administratiboak - Enplegua\nForma juridikoa hautatzea enpresa bat sortzerakoan eman beharreko lehendabiziko urratsetako bat da dudarik gabe.\nZein alderdik mugatzen dute enpresaren forma juridikoa?\nGauzatu beharreko jarduera-mota: Gauzatu beharreko jardueraren nahiz sektorearen beraren araberako forma juridiko jakinak hartu behar izatea gerta daiteke: bankuek, aseguruek, bidaia-agentziek eta bestelakoek merkataritza-sozietate bat sortzea eskatzen dute legez\nEnpresa-proiektuan parte hartzen duen pertsona-kopurua:Enpresa indibiduala edo sozietatea izan aldatu egiten da, eta gutxieneko bazkide-kopuru jakina eskatzen duten forma juridiko jakinak ere badira (lan-sozietateak eta sozietate kooperatiboak).\nPertsona sustatzaileen erantzukizuna:Forma juridikoa hautatzeko, erantzukizuna sozietatean jarritako kapitalera mugatuko den edota erantzukizuna ondare pertsonal nahiz sozialera zabaltzeko arriskua norberaren gain hartuko den aukera egin beharko da\nElkarteko bazkide diren pertsonek euren artean izan ohi duten harremana: Bazkide berriei sarbidea murriztu dakieke, edota ekarpen ekonomikoa baliozta daiteke soilik.\nProiektuaren behar ekonomikoak:sozietate-mota jakinek gutxieneko kapital soziala behar izaten dutelako du eragina.\nEnpresari dagozkion alderdi fiskalak:Aipaturiko enpresak gauzatzen dituen jarduerei ezarririko zerga fiskalak aztertu beharko lirateke eta lorturiko onurek pertsona fisikoen errentaren gaineko zergan fiskalki duten eragina ikusi.\nLege-ordenamenduan jasoriko forma juridiko bakoitzak bere ezaugarriak ditu, eta, hortaz, baita bere abantailak eta desabantailak ere abian jarri nahi dugun negozioaren arabera.\nPertsona fisiko bakar bat jarduera baten titular bakarra denean sortzen den erakundeari "profesional" deritzogu, betiere, aipaturiko jarduera JEZi dagokion araudian "jarduera profesionaltzat" harturik baldin badago.\nProiektu baten sustatzaile den pertsona batek profesional gisa bere burua autoenplegatzea erabakitzen duenean ez da ikuspuntu juridikotik begiratuta ulertzen den enpresa bat sortzen ari; lanbide batean dihardu, besterik gabe. Juridikoak ez diren ondorioei dagokienez, (fiskala, lanari dagokiona, etab.) ia ez da alderik pertsona profesionalaren eta enpresa indibidualaren artean.\nDena den, jarduera guztiak ez dira profesionalki egin daitezkeenak. Adibidez, pertsona batek ezingo luke inprimategi baten proiektua profesionalki garatu, aipaturiko jarduera enpresa-jardueren zerrendan sarturik dagoelako.\nHortaz, ez da irudi hau arautuko duen araudirik; ez behintzat gai fiskalei dagokiena ez denik.\nErantzukizunari dagokionez, pertsona profesionalak bere lanbideko ekintzei beste zeinahi pertsona fisikok bezala erantzuten die, hots, bere egungo nahiz etorkizuneko ondasun guztiekin (jarduerari dagozkionak nahiz pertsonalak).\n"Enpresa indibiduala" bakar bat jarduera baten titular bakarra denean sortzen den erakundeari "profesional" deritzogu, betiere, aipaturiko jarduera JEZi dagokion araudian "jarduera profesionaltzat" harturik baldin badago.\nEnpresa indibidualak duen eragozpena, profesional gisa eginiko jarduerak bezala, oraingo nahiz etorkizuneko ondasun guztiak erabiliz erantzun behar zaiola da, bai enpresakoak erabiliz eta bai norberaren ondasun pertsonalak erabiliz ere.\nFormula honetako ohiko adibideak autonomoak dira; hala nola igeltserotza, harakintza, txikizkako merkataritza, dekorazioa... gisako jarduerak.\nSozietate Zibila / Ondasun Erkidegoak\nSozietate Zibilak beren funtzionamendua zuzentzeko Kode Zibila hartzen dutenak dira. Dena den, beren jardueraren arabera, merkataritza-kodeak ezarririko moldeak hartu ahal izango dituzte, baita aipaturikoko arauak aplikatu ere, betiere, Kode Zibilean jarritakoaren kontrakoa ezartzen ez badute.\nSozietate hauek izaera juridikoa izan dezakete, betiere, sozietatearen baldintzen eskritura publikoa egiten bada, baina honek eragiten duen kostua dela-eta hau egitea ez da ohikoena izaten. Ondasun higiezinen ekarria eginez gero bakarrik da beharrezkoa prozedura hau betetzea.\nHiru sozietate zibil mota dago: sozietate zibila bera, ondasun erkidegoa eta jaraunspen jasogabea. Guk lehen biak bakarrik aztertuko ditugu.\nSozietate zibila bi pertsonak edo gehiagok dirua, ondasunak edo industria batzearen ondorioz eta irabaziak beren artean banatzeko asmoz sorturiko sozietate-kontratua da.\nSozietate-kontratu bat da. Hau da, dokumentu pribatu baten bidez osatzen da.\nElkartzen direnen ekarpenak sozietatean barneratzen dira.\nBazkideen ardura solidarioa eta mugagabea.\nEz du izaera juridikorik; hitzarmenak bazkideen artekoak eta isilekoak baitira, hau da, osaera-dokumentuaren edukiak ez dira inolako erregistrotan jasotzen. Elkarturiko pertsonak bere izenean jokatzen du hirugarrenen aurrean.\nOndasunen eta eskubideen ekarria egin daiteke inolako mugarik gabe.\nSozietate zibiletan osaera-dokumentuan adosturikoaren arabera banatzen diren galerak eta irabaziak.\nOndasun-erkidegoak banatu gabeko gauza edo eskubide baten jabetza edo titulartasuna duten hainbat pertsonak osaturikoak izan ohi dira.\nOndasun edo eskubideena bakarrik izan daiteke.\nHitzarmenak isilean mantendu ohi dira bazkideen artean eta komunitateko kide bakoitzak bere izenean jokatzen du hirugarrenen aurrean.\nOndasunen ekarria egitea funtsezkoa da.\nBeste frogarik ezean, pertsona komuneroen partaidetzak berdintzat hartuko dira.\nKomuneroen eskubide eta betebeharrak beren parte-hartze kuotekin bat datozenak izango dira.\nSOZIETATE ZIBIL ETA ONDASUN ERKIDEGOEI BURUZKO EZAUGARRI OROKORRAK\nBi forma juridiko hauek zehaztea komeni den hainbat ezaugarri berdin dituzte:\nBi formak bazkide edo komuneroek sinaturiko dokumentu pribatu baten gain eratzen dira. Dokumentu hauek merkataritza-elkarteei buruzko aipamen oso antzekoak jasotzen dituzte, hots, bazkideei, kapital sozialari, administratzaileei, etab.-i buruzkoak.\nSozietate hauek sortzeko erabiltzen diren dokumentuak ez dira notario aurrera eraman beharrik, ezta inola erregistrotara ere. Horrek gastuak aurreztea esan nahi du.\nBi forma juridikoek ardura-erregimen solidarioa eta mugagabea dute, hots, sozietatea edo erkidegoa osatzen duten pertsona guztiek ardura-maila berbera dute, baita beren ondasun pertsonalekin ere.\nBi forma juridikoek, eskritura publiko bidez osatzen ez direnez eta inolako erregistrotan jasotzen ez direnez, ez dute izaera juridikorik, hots, sozietateak berak ez du hirugarrenen aurrean erantzukizunik; bazkide diren pertsonek baizik.\nMerkataritza sozietate honek kapital jakina du, partaidetza-zati berdinetan banaturik dago, zati hauek metagarriak eta zatiezinak dira eta ezin dute titulu negoziagarririk hartu, ezta akziorik izendatu ere.\nPertsona bazkideek ez diete zorrei beren izenean erantzuten.\nSozietate kapitalista bat da eta ekarpenek osaturiko kapital propioarekin egiten du lan. Kapitala funtsezkoa da sozietate mota honetan; izaera juridikoa duen kapitala da. Partaidetzako sozietatea da.\nArdura mugatua duen sozietate honetan bazkideak ez du ardura pertsonalik. Honek ondasun sozialaren ardurapeko ekarpenen izenean bakarrik erantzuten du.\nMerkataritza Sozietate bat da (kasu guztietan), bere formarengatik, Sozietateen Legearen arabera zuzentzen dena eta ardura mugatua duena.\nKapital sozialak ezingo du 3.005,06 €tik beherakoa izan.\nSA akzio igorgarrietan banaturiko kapitala duen merkataritza-sozietatea dela esan daiteke. Akzio hauek bere titularrari bazkide baldintza ematen diote, ardura mugatuaren onuraz gozatuz eta sozietateko zorrei pertsonalki erantzun beharrik izan gabe.\nGuztiz kapitalista den merkataritza-sozietatea da, kapitalak berak kapital hori ekartzen duten pertsonek baino garrantzia handiagoa du.\nArdura mugatua duen sozietatea da.\nKapitalak 60.101,21 €tik gorakoa izan behar du eta guztiz despoltsaturik egon behar du, gutxienez %25.\nKapitala metagarriak eta zatiezinak diren akzio sozial berdinetan banatzen da.\nPertsonabakarrekoa izan ezean, osaera-unean gutxienez 2 pertsona fisiko edo juridiko izan behar ditu bazkide\nBazkide bakarrak osatua.\nBi bazkidek edo gehiagok osaturikoa, partaidetza guztiak bazkide baten jabetza bilakatu direnean\nSozietate bat pertsonabakarrekoa izate horrek dokumentazio, gutun, eskaera-ohar eta fakturetan ez ezik lege edo estatutuetako disposizioz argitaratu beharreko iragarki guztietan agertu beharko du.\nJatorrizkoa edo eratorrikoa den pertsonabakarreko sozietatea izatearen baldintzak ondorioak dituenean, eskritura publikoa eman beharko da eta erregistroan izena eman; azken baldintza hau sei hilabeteren buruan bete ezean pertsonabakarreko bazkideak erantzukizun mugatua izateko onura galduko luke.\nBazkide bakarrak batzorde nagusiko funtzioak bete eta akordioak aktetan jasoko ditu.\nLan Sozietate Mugatuak eta Anonimoak\nMolde mugatukoak edo anonimokoak izan daitezkeen lan sozietate berriak arautu berriak dira. Beren funtzionamendua eta erregulazioa beren homonimoen berdina da, ondorengo berezitasunak salbu:\nKapital soziala enpresan lan egiten duten bazkideen esku dago batik bat.\nInolako bazkidek ezin du kapital sozialaren heren bat baino gehiago eduki.(33,3%).\nBazkide ez diren kontrataturiko pertsona langileek ezin dute urteko ordu-kopuru bat gainditu (%25 inguru).\nBeren onuren %10 eman behar dute hurrengo urteetan gerta daitezkeen balizko galerei erantzuteko erreserba bat osatzeko.\nSozietate kooperatiboa jarduera bat gauzatzeko legezko gaitasuna duten pertsona fisikoen elkartea da, eta bazkideei lanpostuak emanda, elkarrekin ondasunak edo zerbitzuak sortzea eta hirugarrenei saltzea du helburu.\nBazkide kooperatibistak. Gutxienez bi pertsona fisiko izango dira, eta estatutuetan finkatutako derrigorrezko kopuru minimoaren ekarpena egin beharko dute.\nSoldatakoak. Kooperatibak kontratatutako pertsonak dira. Besteren konturako lan-kontratua duten langileek egindako urteko ordu-kopurua ezin da izan bazkide-langileek guztira egindako urteko ordu-kopuruaren % 25 baino handiagoa, bazter utzi gabe ez dagoela besteren kontura lanak egiteko mugarik urtean zehar hiru hilabeteko epea baino luzeagoan ez denean. Bazkide laguntzaileak. Kapital-ekarpena egiten dute, eta pertsona fisikoak zein juridikoak izan daitezke.\nBazkide laguntzaileak. Kapital-ekarpena egiten dute, eta pertsona fisikoak zein juridikoak izan daitezke.\nKapital soziala gutxienekoa 3.000 eurotakoa da.\nSozietako derrigorrezko organoak: Batzar Orokorra eta Administratzaileak.\nAraubide fiskala. Sozietateen zergak %20ko tasa ordaintzen dute fiskalki babestuak direnak (%18 zenbait baldintza betetzen badira) .\nOndare Eskualdaketen eta Egintza Juridiko Dokumentatuen gaineko Zergetatik salbuetsita daude.\nJarduera Ekonomikoen Gaineko Zergatik eta Landa Ondasun Higiezinen gaineko Zergatik salbuetsita daude.\nPertsona bazkide kooperatibistek Gizarte Segurantzaren Erregimen Orokorra edo Langile Autonomoen Erregimen Berezia aukeratu dezakete. Edozein dela ere, guztientzat berbera izan beharko da.\nAraudia Euskadin: Euskadiko Kooperatibaren azaroaren 24ko 4/1993 Legea (EHAA. 93-7-19) eta Euskadiko Sozietate Kooperatibo Txikiaren ekainaren 25eko 6/2008 Legea (EHAA 08-7-4).\nBada Kooperatiben erregistro berezi bat.\nAtal honek zure enpresa osatzeko jarraitu beharreko urratsen, kostuaren berri emango dizu, baita horretarako nora jo behar duzun adieraziko ere.\nAldez aurretiko izapideak. Osaera juridikoa\nAbian jarri ahal izateko egin beharreko izapideak\n01. Aldez aurretiko izapideak. Osaera juridikoa\nBatez besteko kostua\nOsaerari buruzko dokumentu pribatua egitea Interesaturik dauden pertsonek beraiek idatz dezakete.\nIdentifikazio Fiskalaren Kodearen eskaera (CIF) Foru Ogasunean eskatu behar da Unean bertan Doakoa\nOndare Transmisioen gaineko Zergaren Likidazioa (ITP) Foru Ogasunean likidatu behar da Unean bertan Osaera-dokumentuan adieraziriko kapitalaren %1\nIzendapen Sozialaren Egiaztagiri Negatiboa lortzea (CNDS) Madrilgo Merkataritza Erregistro Nagusian eska daiteke zuzenean postaz edota aholkularitzaren baten bidez Postaz, 15en bat egunean, eta aholkularitzaren bidez 5 bat egunean 11 € inguru eta aholkularitzak 27 €\nEskritura Publikoa Egilestea (Estatutuak barne) Notario aurrean Bi egun eta astebete bitartean Kapital sozialaren araberakoa, baina gutxi gorabehera 300 eta 480 € bitarte.\nIdentifikazio Fiskalaren Kodearen (CIF) eskaera Foru Ogasunean Unean bertan Doakoa\nLan-sozietate kalifikazioaren eskaera (Lan Sozietateei bideraturikoa soilik)) Eusko Jaurlaritzako Lan Sailean. Gizarte Ekonomiako Zuzendaritza 4 egun eta astebete bitartean Doakoa\nEskrituraren Inskripzioa Merkataritza Erregistroan Merkataritza Erregistroan 15 bat egunean Gizarte-kapitalaren araberakoa, baina gutxi gorabehera 210 eta 360 € bitartean.\nBazkideen liburua legalizatzea Merkataritza Erregistroan Aste betean 24 bat €\nAkta Liburua Eskuratzea Liburu-dendan\nIzen Berdinik Ezaren Ziurtagiria lortzea (IBEZ) Euskadiko Kooperatiben Erregistroari eta Madrilgoari eska dakioke zuzenean posta bidez Posta edo aholkularitza bidez 10 bat egunetans Doakoa, aholkularitza-gastuak salbu\nEskritura Publikoak ematea (Estatutuak barne) Notario aurrean Bi egun eta astebete artean Kapital sozialaren arabera, baina gutxi gorabehera 300 eta 480 € artean\nIdentifikazio Fiskaleko Kodearen eskaera (IFK) Foru Ogasunean Unean bertan Doakoa, aholkularitza-gastuak salbu\nEuskadiko Kooperatiben Erregistroan Eskrituren izen-ematea Euskadiko Kooperatibe Erregistroan 15 egun inguru Doakoa, aholkularitza-gastuak salbu\nLiburu sozialen legeztatzea Euskadiko Kooperatibe Erregistroan Aste bete Doakoa, aholkularitza-gastuak salbu\nAkta-liburua eskuratzea Liburu-dendan\n02. Abian jarri ahal izateko egin beharreko izapideak\nIrekitze Lizentziaren Eskaera\nLantokia Irekitzeko Komunikazioa\nMatrikula eta Bisiten Liburua\nMatrikula-liburua besteren konturako langilerik bada soilik.Bisitena, berriz, edozein kasutan Berdin Berdin Berdin\nTitularren Alta eta Afiliazioa GSan\nBai (profesionalen elkargoei dagokien araudian salbu) Berdin Berdin Berdin\nEnpresaren Inskripzioa GSan\nBesteren konturako langileak badirenean Berdin Berdin Berdin\nLI eta GP irekitzeko alta\nLangileen afiliazioa eta alta GSan\nLangileak kontratatu behar direnean Berdin Berdin Berdin\nZalantzarik baduzu, egin iezaguzu kontsulta"\nZerga ordainketa Araban\n(Profesionalei, enpresaburu indibidualei eta Sozietate Zibil edo Ondasun Erkidegoetako partaideei bideraturikoa)Jardueraren hastapenetan metodo hauetariko bat hautatu behar da jarduera hasi eta hilabeteko epean\nZuzeneko zenbatespen normala\nI - G = ETEKINA\nKontabilitate Plan Nagusia\nZuzeneko zenbatespen erraztua\nOPERAZIO BOLUMENA < 50 Milioi\nOhikoa: (I - G) - %5 (hornidurarik gabe)\nEzoohikoa: (I - G) - %10 (hornidurarik eta amortizaziorik gabe)\nSektoriala: 722. Merkantzia-garraioa errepidez.\nSoldatapeko ez direnak $\nAzalera lokala $\nIgorri eta jasotako fakturak\nZergapeko guztiei zuzendurikoa, erabilitako metodoa zeinahi izanda ere:\nHiru hileko ordainketa zatikatuak:apirilean, uztailean, urrian eta urtarrilean\nPFEZarekin batera, ondasunen aitorpena eta eduki ekonomikoko eskubideak aurkezteko beharra.\nSortutako kuota -jasandako beza\n= Azken kuotal\nJasanarazitako BEZa (salmentei dagokionez) - Jasandako BEZa (erosketei, gastuei dagokienez) = +/- Ogasuna\nBaliokidetasun errekarguko erregimen berezia\nBeharrezkoa zenbait saltoki txikizkarirentzat\nMerkataritza-sozietateei ezin aplika dakiekeena\nHornitzaileek tasa orokorraren araberako errekargua aplikatzen dute\nOgasunean likidaziorik egin beharrik izan gabe\nAdibidez Hornitzailearen faktura:\n(*) BEZaren erregimen erraztuari uko egiten bazaio, ezin da PFEZ modulurik aplikatu\nMerkataritza-sozietateen eta kooperatiben Onurak zergapetzen ditu zenbait xehetasun kontuan hartuz.\nTasa orokorra: 32,5%\n%30 100.000 € -ko emaitza bitartean\n%32,5 100.000 € -tik aurrera\n%19 100.000 € -ko emaitza bitartean\n%21 100.000 € -tik aurrera\nBeharrezko liburuak :\nUrteko inbentario eta kontuen liburua\nBazkideen erregistro-liburua (sozietate mugatuak)\nEkintza nominatiboen liburua (sozietate anonimoak)\nPertsona bakarreko sozietateetan kontratuen erregistro-liburua\nZerga ordainketa Bizkaian\nZerga ordainketa Gipuzkoan\n= Azken kuota\nEdozein enpresa-motarentzako tasa orokorra:\n%30 60.101,21 € -ko emaitza bitartean\n%32,5 60.101,21 € -tik aurrera\n%1960.101,21 € -ko emaitza bitartean\n%21 60.101,21 € -tik aurrera


Ehun urte txuri-beltzean – Irunero\nAsteazkena, 25 maiatza 2022\nEhun urte txuri-beltzean\nPosted on 2015(e)ko martxoak 18 2015(e)ko martxoak 18 by Irunero\n1915. urteko udaberrian elkartu ziren Irungo Racing eta Sporting taldeak, Real Union Club sortzeko. Duela ehun urte. Mende osoan zehar, denetarik bizi izan du hiriko futbol elkarte nagusiak: Ligaren fundatzaile izan da, hiru Errege Kopa irabazi ditu, Hirugarren Mailan eta Erregionalean aritu izan da, Real Madril Kopatik kanpo utzi du, Bigarren Mailara itzuli da…\nHistoria gogoan hartzeko eta mendeurrena ospatzeko egitaraua prestatzen ari da Real Union.\nHiru hilabete egin ditu Stadium Galeko klubak elkartearen mendeurrena ospatzeko jarduerak isilean antolatzen. Iñigo Diaz de Cerio futbolari ohiaren Ieteam enpresarekin lankidetzan ari da Real Union, 2015erako egitarau zabala prestatzeko. Otsailaren 26an egin zuten mendeurrenaren irekitze ekitaldia, Ficoba erakustazokako auditoriumean antolatutako galarekin. Zuzendaritzako kideak, jokalariak, entrenatzaile eta bestelako teknikoak eta langileak izan ziren klubaren izenean. Laguntzaile eta babesleak, inguruko beste klubetako ordezkariak, erakundeetakoak eta kazetariak ere gonbidatu zituzten ekitaldira. Laurogeita hamarreko hamarkadan Real Unioneko jokalari izandako Julian Iantzi telebistako aurkezlea aritu zen animatzaile lanean.\nAgurrak eta Real Unionen ereserkiak eman zioten hasiera ekitaldiari. Ricardo García presidenteak hartu zuen hitza ondoren. 2015erako daukaten asmoa azpimarratu zuen: “Elkarte umila garen arren, denok gogoratuko dugun mendeurrena antolatu nahi dugu”. Julian Iantzik Real Unionen historia modu atseginean laburtu eta gero, ETBk prestatutako bideoak zirrara piztu zuen auditoriumean. Hantxe agertu ziren Arabolaza, René Petit eta Etxebeste jokalari mitikoak, Javier Irureta, Roberto López Ufarte, baita azken urteotako balentriak ere, Real Madrilen kontrako kanporaketako irudiak eta Real Union Bigarren Mailara igo zenekoak. Mendeurrenerako Jorge Vicentek diseinatu duen logoa aurkeztu zuten ondoren. “Stadium Galetik ikus daitekeen silueta irudikatu nahi du, San Martzialetik Aiako Harrira, ehun zenbakiaren moduko forma osatuz”.\nModa-pasarela bilakatu zen ondoren Ficobako auditoriuma. Real Unioneko jokalariek mendeurrenaren logoa daramaten jantziak aurkeztu zituzten. Lehen taldeak eta harrobikoek futbol zelaietan erabiliko dituztenak, baita kalean eramateko pentsatutakoak ere. Kamiseta zuria oparitu zioten, hain zuzen ere, José Ramón Fernández de Barrena Uvesco taldeko zuzendariari. Lehen taldearen babesle nagusia da, Super BM markaren bidez. José Antonio Santano Irungo alkatea, Jokin Melida Gipuzkoako Foru Aldundiko ordezkaria eta Juan Luis Larrea Gipuzkoako Futbol Federazioko presidentea igo ziren ondoren agertokira. Bukaerarako utzi zuten mendeurreneko ereserkiaren aurkezpena. Angel Pazos tenoreak eta Jose Antonio Irastorza musikariak konposatu dute. Luis Mariano orkestrak jarri zion doinua Pazosen kantuari.\nUrte osoan egingo dituzte Real Unionen ehun urteak ospatzeko ekimenak. Udako hilabeteetan izango dira jarduera gehienak; tartean, futbol partida erakargarria. Aurkaria ez du baieztatu elkarte txuri-beltzak, baina Lehen Mailako talde onenekin negoziatzen ari dira. Edonola ere, aurredenboraldian zehar euskal talde nagusiak ere Stadium Galen izango dira. Kirol jarduerei dagokienez, gazteentzako futbol txapelketak, herri lasterketak eta estropada bat ere egingo dituztela aurreikusten dute. Hitzaldiak, erakusketa eta kontzertuak ere izango dira Real Unionen mendeurrenaren harira. Helburua elkartea Irunen eta eskualdean “gizarteratzea” izango dela baietsi du Ricardo García presidenteak. Arazo ekonomiko larriak jasan ditu klubak azken urteotan, eta Real Unionen irudiak behera egin du nabarmen. Galdutako ospe hori berreskura-tzeko baliatu nahi du elkarteak mendeurrena.\nLoriatik itzalera: mende bateko historia\n1902. urtean kokatu behar dira Irungo futbolaren hastapenak. Irun Football Club izan zen Espainiako Federazioan izena eman zuen lehenengo taldea. Ingalaterratik iritsi berria zen kirol hura, eta lehenengo lagunarteko partidak egungo Zabaltza eta Urdanibia plazetan jokatu zituzten. 1907an Sporting Club sortu zen, garai hartako jokalari onenetariko batzuk ezagutzera eman zituen elkartea. 1911n, Sportingeko bazkideen artean piztutako desadostasunak zirela medio, Racing Club sortu zen. Arrazoia Sportingek urtero antolatzen zuen Irun-Elizondo txirrindularitza lasterketa lehenengo aldiz ez antolatzea izan omen zen.\nLehia handiko urteak izan ziren ondorengoak Irunen. Futbolak hiritarrak banandu zituen. 1912an, Espainiako Txapelketako kanporaketa erregionaletako finala jokatu zuten Racingek eta Sportingek, Amuteko futbol zelai zaharrean. 8.000 ikuslek jarraitu zuten bizilagunen arteko norgehiagoka hura. Sportingek irabazi zuen, baina hurrengo kanporaketa batean Real Madrilek bide bazterrean utzi zuen. Hurrengo urtean, Racingek aurrera jarraitu zuen txapelketan, Madrilen jokatuko zen final handirako txartela lortu arte. Bilboko Athletic Club gainditu zuen Racingek finalean, O’Donell zelaian erakustaldia eman ondoren. Koparekin itzuli ziren jokalariak, eta harrera gogoangarria jaso zuten Irunen.\n1915ean Irungo bi talde nagusiek bat egitea erabaki zuten, Irungo Kasinoan burututako bileren ondoren. Orduan sortu zen Union Club taldea, Racingek bezala, Alfonso XIII.aren eskutik “Real” izendapena jaso zuena. Beste hiru aldiz irabazi zuen Espainiako Kopa, 1918an, 1924an eta 1927an hain zuzen ere. Espainiako Ligaren fundatzaileetako bat ere izan zen, baina 1932az geroztik ez du Lehenengo Mailan jokatu. Futbola profesionalizatzearekin batera, Irungo talde apalak hasierako toki pribilegiatua galdu zuen. 1942an Hirugarren Mailara jaitsi zen, eta salbuespen izan diren hiru denboraldi kenduta, Bigarren Mailatik behera aritu da aurreran-tzean. Gaur egun 2.B mailako talde klasiko bilakatu da.\nPosted in KirolakTagged Real Unionen mendeurrena\nEduardo Cortez, Bidasoa XXI klubeko waterpoloko entrenatzailea: “Egoera honen ondorioz orain arte lortutako guztia airean dago”\nLEIRE BAÑOS, Realeko futbol jokalaria: “Partidu guztiek dute berezia den zerbait”\nKinenduk GKEentzako finantziazioa lortzen du kirol ekitaldi birtualen antolaketari esker\nTxakurra heztea, kirol bilakatuta\nKarmentxu Oronozek Argoiak Saria jaso du\nIrungo Udalekuak Irrisarri Landera itzuliko dira aurten\nMinbiziaren Aurka Gipuzkoan elkarteak Minbiziaren Aurkako Hamabostaldia antolatu du Bidasoan babes gehiago lortzeko\nUrgara Txingudiko neskek Euskal Herriko Kopako hirugarren postuarekin itxiko dute denboraldia\nEskualdeko hemezortzi turismo-eragilek aintzatespena jaso dute Euskadiko Turismoaren Kode Etikoari atxikitzeagatik\nMaiatzaren 26an Aranzadi elkarteak Enarak proiektua aurkeztuko du Irunen


'Lurralde hotzak' dokumentalarekin, bihar hasiko da Zinetogramen denboraldi berria - Azkoitia - Maxixatzen.eus\n'Lurralde hotzak' dokumentalarekin, bihar hasiko da Zinetogramen denboraldi berria\nOlaia Juaristi 2020-10-08 09:30\n'Lurralde hotzak' dokumentalaren fotograma bat.\nIratxe Fresneda zuzendaria Baztartxon izango da bihar iluntzean filma aurkezten, eta emanaldiaren bukaeran, solasaldirako tartea irekiko dute. Hark azaldu duenez, Lurralde hotzak dokumentala "irudien estatusaren inguruko hausnarketa" da.\nMatadeixe Zinetogramek, COVID-19ak eragindako etenaldiaren ostean, Baztartxoko zinema proiekzioei berriro ekitea erabaki du. Antolatzaileek argi dituzte emanaldiak antolatzen jarraitzeko arrazoiak: "Zinema maite dugulako, bizi dugun garaian ezinbestekoa delako, egileen zinema aldarrikatzen dugulako, emakume zuzendarien begirada partekatu nahi dugulako eta Baztartxoko iluntasunera itzuli nahi dugulako, bazterrean geratutako begiradek ere gurean lekua izan dezaten".\nTaldeak azaldu duenez, "gogotsu eta indartsu" hasteko nahian, lehendabiziko proiekzioa Iratxe Fresneda zinemagilearen Lurralde hotzak (2018) dokumentala izango da. Bihar, ostirala, izango da lehen emanaldi hori Baztartxo antzokian, 22:00etan hasita. Gainera, Fresneda Azkoitian izango da dokumentala aurkezten, eta filma ikusi ondoren, zuzendariarekin solasaldia egongo dela jakinarazi dute antolatzaileek. Bestalde, denboraldi honetako datozen proiekzioak zein izango diren aurrerago jakinaraziko du taldeak.\nAurten ere, film bakoitzaren ondotik, ikusleek pelikulei emandako puntuazioa jasotzen jarraitzeko asmoa dute antolatzaileek, horretarako zinema sarreran jarrita egongo den kutxaren bidez. 2019-2020an jasotako puntuazioaren arabera, esaterako, zinetogramzaleek gogokoen izan zuten filma Glittering Misfits izan zen (Iban del Campo, 2019). Bigarren postuan dago Les Miserables (Ladj Ly, 2019), eta hirugarrenean, Portrait de la jeune fille en feu (Céline Sciamma, 2019).\nIratxe Fresneda, Lurralde hotzak dokumentalaren zuzendaria.\nLurralde hotzak (2018) dokumentala "irudien estatusaren inguruko hausnarketa" dela azaldu du Iratxe Fresneda (Arrigorriaga, Bizkaia, 1974) filmaren zuzendariak. "Irudiz inguratuta gaude, baina zer puntutara arte dakigu horiei begiratzen?", dio. Galdera hori abiapuntu bezala hartuta, road movie-a egin du, dokumental formatuan. Kamera eskuan hartu, eta Euskal Herrian hasi eta Eskandinavian amaitzen den ibilbidea egin du, Islandian bukatuta.\n"Urte askotan egindako lanaren emaitza" dela gaineratu du Fresnedak. Eskandinaviako herrien zinemagintzaren inguruan asko ikertu du, bere ikerlerro nagusia baita. "Laneko bidaietan eta ikerketetan egin ditudan aurkikuntzen bitartez, nire zirriborroak marraztu ditut: storyboardak, apunteak, ideiak… Ondo ezagutzen ditudan eta sarritan bisitatu ditudan lekuak filmatzera abiatu naiz dokumentalean, beraz, ez dira lurralde berriak niretzat. Hori bai, dokumentala grabatzen ari nintzen bitartean sorpresa asko izan ditut".\nFilma "irudien gaineko hausnarketa" dela azaldu du zuzendariak. "Nola erregistratzen ditugun irudiak, zelan begiratzen dugun inguratzen gaituena… Baina bestalde, zinemaz eta Historiaren kontaketa txikiez ere arduratzen naiz. Bidaia da Lurralde hotzak, emakume baten begiradaren eta bere barne pentsamenduen eskutik egin daitekeena. Bidean, esku horretaz askatzeko aukera du ikusleak", gaineratu du.\nGaur egun UPV/EHUko unibertsitatean lan egiten du Fresnedak, Ikus-entzunezkoen komunikazio sailean irakasle eta ikertzaile bezala. Zinemagintzari dagokionez, berriz, hirugarren film luzea prestatzen ari da –Tetuán–, erregistroaren trilogiaren azkena, Irrintziaren oihartzunak (2016) eta Lurralde hotzak (2018) burutu ondoren.\nDokumentalaren beste fotograma bat.


Laister Mallabiko Mañeko Landa Hotelak ateak zabalduko ditu. — Debabarrena turismo\nLaister Mallabiko Mañeko Landa Hotelak ateak zabalduko ditu. Mallabiko Mañeko Baserri berriztatuan, 10 gela bikoitz eta bi geladun apartamentu bat duen Landa Hotela irekiko da. Enpresentzat batzar gela eta enkarguz bazkariak egiteko aukera eskaintzen digu. Bertako baserriko produktuen denda ere aurki genezake: egurrezko labean egindako ogia, gozogintza, eztia, txakolina etab. https://www.debabarrenaturismo.com/eu/albisteak/1109145232 https://www.debabarrenaturismo.com/eu/albisteak/1109145232\nMañeko Landa Hotela Mallabiko Urko mendiaren mendebaldean kokatzen den baserri bat da. Baserria XVIII. mendeko eraikuntzaren ezaugarriak kontuan izanik berritu da eta egokitu dituzten logelak landa guneko estiloari jarraitzen diote. Establezimendu bat Landa Hotel moduan izendatzeko landa ingurunean kokatua egoteaz gain beharrezkoa da eraikina eskualde edo zonaldearen arkitektura tradizionalari erantzutea non Mañe Hotel Rurala adibide ezinhobea da.\nEskaintzen dituen zerbitzuen artean honakoak aipatuko genituzke:\ngosariak, egurrezko labean eginiko gozogintza\nenpresako batzarrak antolatzeko gunea; catering edo aldez aurretik hitzartutako bazkariarekin egur-labean prestatutako errekiak .\nbertan egindako produktuekin osatutako denda; egur-labean egindako ogia, etxeko pastelak, Idiazabal gazta, Getariko Txakolina, sagardo naturala, ezti autoktonoa...etab.\nBeraz Debabarrenera hurbildu eta bere paisai-xarma bereziaz gozatzeko aukera berri honi ezin muzin egin.\nMañeko Baserria,9 48269 Mallabia(Bizkaia)


Txillardegi: Konpromisoa eta hizkuntza — Gaztezulo\nTxillardegi: Konpromisoa eta hizkuntza\nTxillardegi: Konpromisoa eta hizkuntza https://www.gaztezulo.eus/albisteak/txillardegi-konpromisoa-eta-hizkuntza https://www.gaztezulo.eus/@@site-logo/logoa.png\nAzken boladan, omenaldiak jaso ditu Txillardegik. Duela gutxi argitaratu du Elkar argitaletxeak euskararen inguruan berak idatzitako artikulu bilduma, "Euskararen aldeko borroka" izenburukoa. Dudarik gabe, eskertzekoa da Txillardegi bezalako idazle, hizkuntzalari eta pentsalari erraldoi bat berreskuratzea.\n1929ean jaio zen Jose Luis Alvarez Enparantza Txillardegi, Donostian. Bilbon ingeniaritza ikasi ostean, gazte mugimendu abertzaleetan inplikatu zen. Honela sortu zuen, beste zenbait ikaslerekin batera, Ekin taldea, gerora ETA bihurtu zena. 1957an euskal eleberrigintza modernoaren habeetako bat argitaratu zuen: "Leturiaren egunkari ezkutua", eragin existentzialista nabarmeneko obra. Sartreren "Goragalea"rekiko zordun. Aldeko eta kontrako iritzi sutsuak jaso zituen liburuak. Koldo Mitxelenak begi onez agurtu zuen liburua. Urratu beharreko bide edo eredu modura. Berak egin zion hitzaurrea liburuari.\n1960an, Leturiaren molde bertsuei jarraituz "Peru Leartzako" plazaratu zuen. Handik urtebetera, erbesteko bidea hartu zuen. Militantzia politikoa eta hizkuntzalaritza lanak uztartu zituen geroztik. Literatura ahaztu gabe. Besteak beste, buru eta belarri jardun zuen euskara batuaren eratze prozesuan, eragile nagusietako gisa. 1965ekoa dugu "Huntaz eta hartaz" saiakera. Bi urte geroago, ETA utzi zuen. 1969an, berriz, "Elsa Scheelen" eleberria kaleratu zuen.\n1977an, Donostiara itzuli bezain laster, politikagintzan aritu zen. Ordukoa dugu "Haizeaz bestaldetik" (1979) nobela. ESB alderdiaren sortzaileetakoa, Herri Batasunaren senatari izatera iritsi zen. Jakina denez, bere aukera politikoek galarazi zioten euskaltzain oso izendatua izatea. Azkenerako, bere hautaketa proposatu zutenean, uko egin zion Txillardegik izendapenari.\n1980ko hamarkadaz geroztik, linguistika irakasle izan da EHUan.\nKonpromisoa eta hizkuntza uztartu ditu beti Txillardegik. Beti ere Euskal Herria ardatz. Euskal Herria eta euskal gatazka. Horren lekuko, bere azken bi eleberriak, "Exkixu" (1988) eta "Putzu" (1999).


Ezkerrean Diru Sarrerak Bermatzeko Errenta jaso ahal izateko baldintzak gogortzeko Javier Marotok prestatu dituen neurriak laburbiltzen dituen irudia, PPk egina, PPko logoarekin. Eskubian LeticiaComeron Teknologia Berrien zinegotziak gaur goizean Gasteizko Udalean Gardentasun Ataria aurkezteko emandako prentsaurrekoa.\nEsta entrada fue publicada en berriak, hemeroteca, hemeroteka y etiquetada como adielkartea, baliabide publikoak, Diru sarrera bermatzeko, gasteiz, iruzurra, maroto, pp, RGI.


"Sortzaileen betebeharrak" - - Goiena.eus\nKatalin Antxia 2013-02-19 16:00\nSortzaileek badakite Interneten egon beharra dutela.\nIruditzen zait, ordea, errazegi egiten dutela enpresa berriaren web-a deritzogun hori. Sortzaile onak izanagatik, ez dakit ez ote duten askok epaiketa batean amaituko Interneten gauzak argi ez adieraztearren.\nElkarrizketagai izan nuen oraingo egun batean ea zein ezberdintasun dagoen Facebookean enpresa berriaren perfila egin edota enpresaren webgune propioa sortzearen artean… Kontuz!\nLehenengo eta behin, domeinua ez da berdina eta horrek dakarrena… Batean zure etxean zaude, ongi da. Aukera urdina hautatuta, merkeena seguru asko, beste baten etxean zaude. Eta a ze laguntza eskaintzen dizun sare sozial honek. Orain badakizu zure enpresaren laguna noiz kolpatu. Eta funtzionatzen du.\nBa jakizu derrigortuta zaudela enpresa berri eta sortzailearen izenean, Facebookean lagun duzunari, lagun izate horrekin zenbat gauza onartu dituen argi adieraztera. Eta lagun izateari utzi nahi dioenean eman horretarako jarraibideak. Zer gutxiago!\nEta zu, izen-abizenekin urtegian igeri zabiltzanak, galdegin zure buruari ea hain merke salduko zenukeen zure perfilean duzun guztia. Eta gogoratu orain zenbait urte publizitaterik ez, eskerrik asko zioen mezua jarri zenuela atartean.


Teresa Catalán - Wikipedia, entziklopedia askea.\nTeresa Catalán Sánchez (Iruñea, 1951ko apirilaren 12a) nafar musikagilea da.\nIruñea, 1951ko apirilaren 12a (68 urte)\nPiano eta konposizio ikasketak egin zituen Iruñeko Pablo Sarasate Kontserbatorioan, Fernando Remacha, Juan Eraso eta Luis Morondo irakasleekin, besteak beste. Hainbat trebakuntza-saio egin ditu Ramón Barce edota Agustín González Acilu irakasleekin. Sienako (Italia) Chigiana Akademian ere egin zuen Konposizio ikastaroa, eta Europako hainbat hiritan osatu du bere prestakuntza.\n1985ean sortutako Iruñeko Taldea-Grupo de Pamplona taldearen sortzaileetako bat izan zen. Bertako nahiz nazioarteko hainbat konposizio-ikastaro eta nazioarteko jaialdi zenbaiten zuzendari izan da. Oposizio bidez lortu zuen 1990. urtean Konposizio eta Instrumentazioan katedradun izatea, eta horretan dihardu Madrilgo Goi Musika Kontserbatorioan. Irakaskuntza eta konposizioa uztartuz, sari ugari lortu ditu musika-sorkuntzan eta interpretazioan. Besteak beste, Iruñeko Udalaren, Nafarroako Gobernuaren, Frankfurteko Europako Musikaren Foroaren, Erromako Festival de Nuovi Spazi Musicaliren edo Heidelbergeko (Alemania) Jaialdiaren eskariz egin ditu hainbat konposizio.\n↑ Iruñeko Taldea-Grupo de Pamplona - Auñamendi Eusko Entziklopedia. . Noiz kontsultatua: 2017-10-06.\n↑ Biografia Teresacatalan.com\nAzken aldaketa 18 urria 2019(e)an, 11:42(e)tan


Lehenengo kristinauak Euskal Herrian - bizkaie.biz\nAntxina-barri III. urtea // 54. zenbakia\nBaina kristinautasunaren ideia horreek, herrian zabal eta ondo errotuta ziran beste sinesmen eta pentsakera batzuekaz topau ziran eta mundua aitzeko bi ikuspegien arteko “burrukan”, Kristinautasuna nagusitu zala esan geinke baina aurreko mendeetan indarrean egozan beste sineskera horreen hainbat ezaugarri hartuta. Holan ba, suak bere lekua hartu eban kristinauen ospakizunetan, antxinako kromletxak jentilakaz batzen dira eta horreen desagertzea Kixmi edo Jesukristoren etorrereagaz. Bardin ipini geinkez beste hainbat adibide, eta gaur egun Eleiza Katolikuak ospatutako jai guztietan topau leitekez aurrreko jai ez kristinauetako berezitasunak.\nGero baseleiza gitxi batzuk eregi eta horren eraginez, beste hainbeste eleiza barri sortu ziran, beti be agintean ziranenen laguntzinoari esker, Agintea eta Kristinautasuna eskutik joango ziralako hurrengo mendeetan.\nDana dala, esan beharra dago Kristinautasunaren zabaltze prozesua ez zala egun batetik bestera gauzatutakoa eta jakintsuen esanetan ez zan amaitu herrian behar bezela sustraituta egon arte, hau da, XV. mende ingururarte. Prozesuko azken atal horretan ganera XIII. mende aldera sortutako fraile eskaleen taldeak eragin garrantzitsua izan eben, besteak beste, benediktarrak, dominikarrak eta frantziskotarrak. Eurek eregitako monastegiak izan ziran kristinautasun prozesua sendotu eta zabaldu ebenak.\nEuskal Herrian ez ziran monastegi haundiak sortu. Bi baino ez ziran izan garrantzi haundiko monastegiak: Leire eta Iratxe. Gero bigarren mailakoak Orreaga, Fitero edo La Olivakoak doguz. Azkenik, monastegi txikiak daukaguz, berbarako Ziortzakoa.\nHauxe ba labur batuta Kristinautasunak gure gizartean izandako zabalkundearen kontakizuna.\nEgunotan amaitutzat emon doguz aurtengo Aste Santuko ospakizunak. Geure artean, asko eta garrantzitsuak izaten dira ospakizun honeek, eta hainbat herritan pasinoaren antzezpenak biziak badira ohitura, beste batzuetan prozesinoak dira nagusi.\nHerri desbardinetan preparautako egitarauak ikusita, erlijinoak gure herri honetan eragin haundia euki dauala beti esan geinke, edo hobeto esanda Kristinautasunak eta honen barruan dan erlijino katolikuak. Hurrengo artikulu honetan Kristinautasunak Euskal Herrian izandako lehenengo agerpenaz egingo dogu berba.\nAurreko mendean, euskaldunon Kristinautasuna goraipatzeko ezaugarria genduan. XIX. mende amaieran, Sabino Aranak berak bere, euskaldunen ezaugarriak berpizteko apustua egin ebanean, berreskuratzeko eta indartzeko euskal ezaugarrien artean, Kristinautasuna bera egoan. Oso katolikoa izanda, abertzaletasunaren ideien ardatz nagusienetarikoa egin eban Katolikotasunaren aldarrikapena.\nBeste idazle eta pentsalari askok be, euskaldunon Kristinautasuna, munduan zan lehenengoetarikotzat eukien. Holan ba, ikusten dogunez, beti emon da herri honegaz oso lotutzat katolikotasuna.\nAzken aldi honetan adituek egindako ikerketen arabera, antza danez Jesukristoren ideien zabalkundea gure artean ez zan emon X. mende ingururarte. IX. mendekoak dira Elorrion diran Argiñetako hilobiak. Aymeric Picaud, Erdi Aroan Euskal Herrian zehar izandako ibiltariak, oraindino Santiagoren hilobia “topau” eta gero euskaldunak ez ginala kristinauak esaten eban. Eta dakigunez, hilobi ospetsua 811. urte inguruan “topau” eben. Oraindino gehiago. Baionako gotzaina izandako Done Leonen gaineko kondaira batek dinoanez, honek 890. urte inguruan zabaldu ebazan Jesukristoren ikasketak euskaldunen artean. Beraz, badagoz arrazoiak Kristinautasunaren agerpena X. mende inguru horretan jarteko.\nFraileak. 'La Aventura de la Historia' aldizkaria\n'La Aventura de la Historia' aldizkaria\nClunyko Monastegia. 'La Aventura de la Historia' aldizkaria\nArgiñetako Hilerria, Elorrio


N_20150331_WOP Funding - UPV/EHU\nUPV/EHUko ikertzaileek WOP Funding proiektuetako bat lortu dute\nIkerketaren helburua da aurrera egitea gaixotasun neurodegeneratiboetarako terapia berrien aurkikuntzan\nCarlos Matute UPV/EHUko katedraduna eta Mikel Renteria WOP Fundazioko presidentea\nUPV/EHUko ikertzaile Susana Matok eta Carlos Matutek (Achucarro Basque Center for Neuroscienceko kideak) gaixotasun desmielinizatzaileentzako terapiei buruz zuzentzen duten proiektuak lehenengo lekua lortu du WOP Funding 2015 nazioarteko deialdian. Proiektuaren izenburua Evaluating the Therapeutic Potential of Endocannabioid Hydrolysis in Myelin Diseases da eta helburua da bi proteinaren (MAGL eta ABHD6) inhibizioaren ahalmen terapeutikoa neurtzea, gaixotasun desmielinizatzaileen (esate baterako, esklerosi anizkoitza, leukodistrofiak, Alzheimerra edo Parkinsona) tratamenduan.\nWOP Funding proiektuak ahalbidetu egingo du ikertzaile esperientziadun bat urtebetez kontratatzea, ikerketa honetan modu esklusiboan jarduteko.\nProiektuaren hasiera bateko hipotesia da organismoko osagai kanabioide ugarienetako bat (2-AG deitutakoa) degradatzea eragozten duten farmakoek areagotu egingo dutela osagai horrek burmuineko sistema endokanabioidea aktibatzeko ahalmena. Hori onuragarri izan liteke gaixotasun desmielinizatzaileak dituzten gaixoentzat.\n"Helburua da bi proteina horiek blokeatzen dituzten osagaien jarduera ebaluatzea. Hain zuzen ere, proteina horiek dira burmuinean 2-AG degradatzen duten entzima nagusiak" azaldu dute Susana Matok eta Carlos Matutek.\nHorretarako, aztertu egingo da proteina horietako bakoitza inhibitzen duten famakoetako mielinaren eraginkortasuna, babesle eta konpontzaile gisa, mielinak kaltetutako animalia ereduetan.\nWOP Fundazioak Bilbon du egoitza eta zenbait jardunbide ditu. Jardunbide horietan aritzean sortutako funtsekin finantzatzen dira, besteak beste, gaixotasun neurodegeneratiboetarako terapiak bilatzeko ikerketa proiektuak, WOP Funding izeneko deialdi publikoaren bidez. Abiarazi zenetik, programa horrek 260.000 euro bideratu ditu ikerketara.\nWOP Funding 2015 deialdia 2014aren erdialdean argitaratu zen, eta hainbat herrialdetako proiektuak aurkeztu ziren; besteak beste, Espainiakoak, Erresuma Batukoak, Esloveniakoak eta Italiakoak. Carlos III Osasun Institutuko adituen panel independente batek eta Osasun Ministerioaren mendeko ikerketa erakunde batek ebaluatu dituzte proposamenak, eta UPV/EHUko eta Achucarro zentroko ikertzaileek zuzendutakoak lortu du panelaren balorazio onena, WOP Fundazioaren baloreetara ondoen egokitzen dena delako.\nInprimatu N_20150331_WOP Funding